આ સોંગ લોન્ચ પહેલાં શાહરૂખ ખાન દ્વારા એક કોન્ટેસ્ટ યોજવામાં આવ્યો હતો. આ કોન્ટેસ્ટ હેઠળ જે શહેરની સૌથી વધુ સેજલ નામની યુવતીઓ શાહરૂખને તેમના શહેરમાં બોલાવે, એ શહેરમાં શાહરૂખ પહોંચશે એવી વાત નક્કી થઇ હતી. આ કોન્ટેસ્ટમાં અમદાવાદ વિજેતા સાબિત થયું હતું. અમદાવાદની 7000 સેજલે શાહરૂખ ખાનને તેડું મોકલ્યું હતું. આથી શાહરૂખ બુધવારે અમદાવાદ પહોંચ્યા હતા અહીં સેજલો સાથે મળીને તેમણે ફિલ્મનું પ્રથમ સોંગ 'રાધા' લોન્ચ કર્યું હતું. આ ફિલ્મમાં શાહરૂખ ખાનની હિરોઇન છે અનુષ્કા શર્મા અને તે 'સેજલ' નામની ગુજરાતી યુવતીનું પાત્ર ભજવી રહી છે. જો કે, સોંગ લોન્ચ ઇવેન્ટમાં અનુષ્કા શર્મા હાજર નહોતી રહી.